На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_\_\_\_\_ 2014. године донела је

**Р Е Ш Е Њ Е**

I **УСВАЈА СЕ**  Извештај о раду и пословању Нишког симфонијског оркестра за 2013. годину, број 325 од 17.03.2014.године, који је Одлуком број VII -323-3 од 20.03.2014. године усвојио Управни одбор Установе.

II Решење доставити Нишком симфонијском оркестру, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

Одлуком број VII -323-3 од 20.03.2014. године, Управни одбор Установе.

усвојио је Извештај о раду и пословању Нишког симфонијског оркестра за 2013. годину, број 325 од 17.03.2014.године и доставио га Управи културу на даљу процедуру.

Пословање Нишког симфонијског оркестра током 2013. године је пратило Програм рада установе за 2013. годину. У току 2013. године Нишки симфонијски оркестар одржао је 17 Премијерних концeрата, од тога један концерт одржан је у оквиру Државног програма поводом обелажавања јубилеја 1700 година Миланског едикта, на Летњој позорници у Тврђави, извођењем IX симфоније Лудвига ван Бетовена. Одржано је 28 педагошких и пет променадних концерата. Укупан број посетилаца на концертима Нишког симфонијског оркестра у 2013. години је прешао десет хиљада. Нишки симфонијски оркестар обележио је у 2013. години јубилеј - 60 година рада установе. Тим поводом оркестар је радио на побољшању, промоцији и квалитету музичке културе града, што је допринело да овој установи додели највише признање Града Ниша, Награда „11 јануар“.

У 2013. години Нишки симфонијски оркестар је исказао дефицит у пословању у износу од 123.466,69 динара. У децембру 2012. године ова установа је имала 50 запослених лица, од тога 49 на неодређено и једно лице на одређено време. У децембру 2013. године ова установа је имала 51 запослено лице на неодређенео време.

Имајући у виду да је Извештај о раду и пословању Нишког симфонијског оркестра за 2013. годину сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

По овлашћењу-начелник

Управе за културу

Небојша Стевановић